《答江无极》
金朝·李龏

男儿懒种南山豆，短褐踆踆走京口。一枝彩笔度阳春，五年不饮乌程酒。

杳眇长堤断马蹄，吟诗岂为黄金悲。菖蒲花老枫香谢，头上惊霜添暗丝。

红云无光日将暮，半幅离情捲幽素。迷魂细雨扑寒空，秦淮鲤鱼撇波去。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。